ГӀой-Чу (эрк)

ГӀой-Чу йа ГӀой-хи — Россин эрк, охьадогӀу Нохчийн Республикин Хьалха-Мартанан а, Шуьйтан а кӀошташкахула, Соьлжа-ГӀалахула. Соьлжан аьтту га.

 Географи 
ГӀой-Чу эрк схьадолу ГӀой-арц тӀиера хьуьнхахь, ГӀой-Корта ломан гергахьГойта // Топонимический словарь Кавказа. А. В. Твердый. 2011.. ОхьадогӀу ГӀой-Чу эвлан уллехула къилбаседехьа. ГӀой-Йистан гергахь кхета Органан татол. ТӀаккха къилбаседехьа долу ГӀойтӀахула. Соьлжа-ГӀалан чохь йина Ӏаьржа эркан хилоттийла. Хикхоче ю Соьлжа-ГӀалин Сайхановн ураман малхбузехьа, Соьлжан хикхочел 97 км аьтту бердаца. Эркан дохалла 41 километр, хи гулден майда — 117 км².

Хин объектан система: Соьлжа → Терк → Каспий-хӀорд.

 ЦӀе 
«Кавказан топонимин дошамца», «гидрониман бух бу йа вайнехан гӀой — „тӀемаш“, йа гӏуй — кевнаш къовлу гӀирс.

 Истори 
1846 шарахь баьккхира хуьнан йукъахула ГӀойтӀан некъ, цул тӀаьхьа, «ЭСБЕца», «эркаца даьхна нохчийн цхьа дакъа, кхелхира Ӏаьржа лаьмнашка, машаренаш охьахевшира оьрсийн гӀопашна чу''». XX бӀешеран юьххьера хаамашца, ГӀой-Чун аьтту бердаца хьун яцара, ткъа аьтту берд хикхоче кхаччалц хьун йолуш бара.

ГӀой-Чуца доза доькъу шина этнографин кӀошташна — Йоккха а, Жима а Нохчийчоьн.

 Хин реестрах хаамаш 
Россин пачхьалкхан хин реестран хаамашца йукъахь ду Малхбуза-Каспийн бассейнан гуонан, эркан хин бахаман дакъа — Соьлжа Соьлжа-ГӀалан тӀиера Органах кхетталц. Эркан майда — Каспий-хӀордан бассейнан эркаш Теркан а, Ийдалан а шина хин йукъ.

Пачхьалкхан хин реестрера объектан код — 07020001112108200005789.

 Билгалдахарш 

Категори:Нохчийчоьнан эркаш
Категори:Соьлжан бассейн
Категори:Хьалха-Мартанан кӀоштан эркаш
Категори:Шуьйтан кӀоштан эркаш
Категори:Соьлжа-ГӀалин кӀоштан эркаш